## Absztrakt

## A Haza Szolgálatában Konferencia

## 2019. november 22.

## dr. Lehoczki Zóra Zsófia

## Nemzeti Közszolgálati Egyetem, Közigazgatás-tudományi Doktori Iskola

## zora.lehoczki@gmail.com

## A közvagyoni jelleg megítélése a hűtlen kezelés bűncselekményének elbírálása során

## Nemzeti vagyon, köztulajdonban álló gazdasági társaság, hűtlen kezelés

Magyarország Alaptörvénye és vonatkozó jogszabályok rögzítik, hogy a közpénzekkel és a nemzeti vagyonnal felelős módon, hatékonyan, eredményesen és átláthatóan kell gazdálkodni. Ennek elsődleges oka, hogy a közpénzek és maga a nemzeti vagyon nem csak nevében, hanem ténylegesen is a nemzet, az államot alkotó egyes személyes vagyona. Az irányadó bírósági gyakorlat szerint a köztulajdonban álló gazdasági társaságok vagyona nemzeti vagyonnak minősül, tekintettel arra, hogy azt az állam vagy egy helyi önkormányzat a saját forrásaiból ruházta át a gazdálkodó szervezetre. Hipotézisem szerint tekintettel ezen gazdasági társaságok vagyonának nemzeti vagyon jellegére, abban az esetben, ha a köztulajdonban álló gazdasági társaság vezető tisztségviselője – vagy a vagyon kezelésére jogosult más személy – a társaság vagyona vonatkozásában hűtlen kezelést követ el, a bűncselekmény értékelésekor figyelembe kell venni a bűncselekménnyel érintett társaság vagyonának nemzeti vagyon jellegét. Ezen hipotézis bizonyítása, avagy cáfolata érdekében a vonatkozó jogszabályi háttér rövid bemutatását követően elemzem a rendelkezésre álló bírósági határozatokat és a vizsgálat eredményeként megállapítom, hogy a felállított hipotézis mennyiben helytálló a releváns joggyakorlat tükrében. Az elemzés és az előadás az elmúlt tíz évben magyar bíróságok által hozott ítéletek elemzésére szorítkozik.